OzLabs/hebrew-wiki-articles huggingface dataset:
מאיר רוזנבוים (קובה)

הרב מאיר רוזנבוים (תר"ע - ו' בטבת ה'תשס"ד) היה רבה של קהילת עדת ישראל והרב הראשי של יהדות קובה בין 1948 לחורף 1956–1957, לאחר מכן התגורר בוונצואלה, גואטמלה וניו יורק, בנו היחיד של רבי איתמר מנדבורנה שלא כיהן כאדמו"ר.

==ביוגרפיה==
מאיר רוזנבוים נולד ב-12 באוגוסט 1910 בצ'רנוביץ (אז באוסטרו-הונגריה), לרבי איתמר רוזנבוים האדמו"ר מנדבורנה ולמלכה. בשנת 1933 עלה לארץ ישראל, שם למד בישיבת חברון. בשנת 1936 הוסמך לרבנות ובשנת 1937 עבר לניו יורק. בשנת 1948 הגיע הרב רוזנבוים לקובה כדי לאסוף כספים עבור האצ"ל, ונבחר להיות רבה של קהילת עדת ישראל-כנסת ישראל בהוואנה. הרב רוזנבוים פתח בהוואנה בית ספר דתי בשם 'תחכמוני', מה שגרם לירידה ברישום לבית הספר של הקהילה הקונסרבטיבית בעיר. בעקבות המהפכה בקובה, עזב הרב רוזנבוים את המדינה לוונצואלה, שם כיהן כרב בעיר הבירה. מוונצואלה עבר לגואטמלה ולמקסיקו, שם כיהן כרב קהילת 'אגודת אחים'. בסוף ימיו פתח בית מדרש בפלטבוש, שם עבר להתגורר.
הר הזיתים]]
הרב רוזנבוים למד באוניברסיטת וינה ובאוניברסיטת ניו יורק. בקובה לימד באוניברסיטת הוואנה. הרב רוזנבוים כתב ספרים רבים בעברית, יידיש, אנגלית וספרדית, כמו כן כתב טור קבוע בעיתון היידי "דער וועג" שיצא לאור במדינות אמריקה הדרומית. הוא חיבר גם עבודות אקדמיות רבות בעברית, ביידיש ובספרדית.

נפטר בפלטבוש בו' בטבת תשס"ד ונקבר בהר הזיתים סמוך לאוהל אדמו"רי נדבורנה.
==חיים אישיים==
בשנת תרצ"ז נשא לאשה את טאבע רחל בתם של גיטל ורבי שלמה ברגמן אב"ד יאסין, הזוג התגרש לאחר תקופה, בהקדשה בספרו משנת תש"ל הוא כותב ברכה לאשתו רייזל, בשנת תשל"ה נשא בזיווג שלישי את לאה הינדא בתו של רבי יוסף לייפר שהייתה גרושתו של רבי בן ציון חיים שלמה משולם זושא טברסקי.

בתו מזיווג ראשון חוה נישאה בזיווג ראשון ליוסף רוטשילד ובזיווג שני לישעיה פוקס, בתו שולמית פייגא נישאה לירחמיאל רוזנבלט.

==ספריו==
* התורה לאור התקופה, תל אביב, תש"ל.
* דער היינט אין תורה (ביידיש), מקסיקו, 1968.
* אין קאמפף פאר מיין אמונה (בספרדית), מקסיקו.

==לקריאה נוספת==
* הבנש"ק ממקסיקו, מגזין משפחה, 1487, פרשת וישב, כ"ד בכסלו תשפ"א, 10 בדצמבר 2020.
* ד"ר ג' לוינסון, Jewish Community of Cuba: The Golden Age, 1906-1958, טנסי, פברואר 2006.
==קישורים חיצוניים==
* [http://212.199.162.70/viewtopic.php?t=12823 פורום אודותיו] באתר אוצר החכמה
* [https://www.bhol.co.il/forums/topic.asp?topic_id=748727&forum_id=771 פורום אודותיו] באתר בחדרי חרדים
* [http://www.ivelt.com/forum/viewtopic.php?p=628693#p628693 פורום אודותיו] באתר יידישע וועלט 
* [https://hebrewbooks.org/pdfpager.aspx?req=12629&st=&pgnum=49 הפרדס], שנה כ"ט חוברת ח.

==הערות שוליים==

קטגוריה:צ'רנוביץ: אישים
קטגוריה:יהודים הקבורים בהר הזיתים: חלקות החסידים
מאיר
קטגוריה:בוגרי ישיבת חברון כנסת ישראל
קטגוריה:רבנים ראשיים
קטגוריה:בוגרי אוניברסיטת ניו יורק
קטגוריה:בוגרי אוניברסיטת וינה
קטגוריה:אנשי העלייה החמישית
קטגוריה:אישים שהועלו לקבורה בארץ ישראל
קטגוריה:ילידי 1910
קטגוריה:נפטרים ב-2003
יחסי בהוטן–מקסיקו

בין ממלכת בהוטן לבין המדינות המקסיקניות המאוחדות לא מתקיימים יחסים דיפלומטיים רשמיים, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה, אולם שתי המדינות חברות באו"ם ובארגונים בינלאומיים נוספים.

מאז 2012 נעשו מאמצים לפנות לרשויות בהוטאניות במטרה לבחון את כינון היחסים הדיפלומטיים. עם זאת, מדיניותה של בהוטן היא ליצור רק יחסים דיפלומטיים עם המדינות המספקות כמויות נדיבות של סיוע בפיתוח.

בנובמבר 2010 שלחה ממשלת בהוטן משלחת בת עשרה חברים להשתתף בכנס האו"ם לשינוי אקלים בקנקון שבמקסיקו.

== הערות שוליים ==
Meow the Jewels

Meow the Jewels הוא אלבום רמיקס של צמד ההיפ הופ האמריקאי ראן דה ג'ולס. הוא יצא ב-25 בספטמבר 2015 על ידי Mass Appeal Records ו-RBC Records. באלבום, כל רמיקס הוא למעשה רמיקס של שירי האלבום השני של הלהקה Run the Jewels 2, אבל כל כלי הנגינה הוחלפו בצלילי חתולים.

== הוצאה וקידום ==
ראן דה ג'ולס, במסגרת יציאת האלבום המקורי, הציעה סדרת "מהדורות מפוארות" אבסורדיות בסכומי כסף גדולים, תוך פרודיה על "מהדורות מוגבלות" מפנקות המוצעות בקמפיינים למימון המונים בקיקסטארטר.<ref></ref> אחד הזולים מביניהם היה הקבוצה שיצרה אלבום רמיקס באמצעות צלילי חתול; קבוצת מעריצים פתחה בקמפיין מקוון לגיוס הכסף כדי לשלם לקבוצה 40,000 דולר המבוקשים לשם כך<ref></ref>. הקמפיין גייס למעשה למעלה מ-60,000 דולר, שראן דה ג'ולס הודיעו כי הצמד יתרום לצדקה. כמה מפיקי תקליטים אחרים הודיעו כי הם יתרמו לרמיקסים, ביניהם נכללים ג'אסט בלייז, פרינס פול, דה אלכימיסט, דן האוטומטור ובוטס.

האלבום יצא בחינם ב-25 בספטמבר 2015, בעוד שההזמנה מראש למהדורה המוגבלת של שני תקליטים נהפכה לזמינה באותו יום<ref></ref>.

== ביקורות ==

Meow the Jewels זכה לביקורות חיוביות ברובו. ב-Metacritic קיבל האלבום ציון ממוצע של 74, בהתבסס על שש ביקורות.

ניל ז. יונג מ-AllMusic אמר, "בעוד ש-Run the Jewels 2 המקורי היה פסקול מושלם ללילה של מהומה, Meow the Jewels היא אכזבה אחרי כל ההמולה הזאת."

רנדל רוברטס מלוס אנג'לס טיימס אמר, "Meow the Jewels מספקים עומק רגשי ההולם את היצור החמקמק ביותר מבחינה פסיכולוגית."

אדם פינלי מ-PopMatters אמר, "רוב הרעיונות של האינטרנט מסתיימים בבלגן רטוב על רצפת המטבח, אבל זה, זה נדבק."

ריאן דומבל מפיצ'פורק העניק בצחוק לאלבום אמוג'י של חתול, לעומת הדירוג הרגיל של פרסום מתוך 10. הוא אומר "בעוד בקטעים מסוימים מנסים לשכפל בחוכמה את האנרגיה הדיסטופית של היצירה המקורית, הרגעים הטובים ביותר באים כאשר רמיקסרים זורמים באושר מחוץ לתסריט."

סטיב "פלאש" ג'ון מ-RapReviews אמר: "כמות ההנאה שאתה מוציא מכך היא ללא ספק ביחס ישר לסכום הכסף שהשקעת ל-Meow the Jewels."

== רשימת שירים ==

== קישורים חיצוניים ==

== הערות שוליים ==

קטגוריה:אלבומי רמיקס מ-2015
קטגוריה:אלבומי ראן דה ג'ולס
ג'ייקוב קולייר

ג'ייקוב קולייר (באנגלית: Jacob Collier; נולד ב-2 באוגוסט 1994) הוא רב-נגן, זמר, מלחין, מעבד ומפיק מוזיקלי אנגלי.

== ביוגרפיה ==
בשנת 2012, פרסם גרסות כיסוי למספר שירים פופולריים, כגון "Don't You Worry 'bout a Thing" של סטיבי וונדר, שהפכו לוויראליים באתר יוטיוב. בשנת 2014, חתם קולייר בחברת הניהול של קווינסי ג'ונס והחל לעבוד על כלי אודיו-ויזואלי להופעות חיות, שתוכנן ונבנה במכון הטכנולוגי של מסצ'וסטס.<ref></ref>

בשנת 2016 הוציא קולייר את אלבום הבכורה שלו, In My Room, אותו הקליט, עיבד ביצע והפיק בעצמו בחדר האחורי הקטן של בית משפחתו בפינצ'לי.<ref></ref> בשנת 2017, הוענק לקולייר פרס גראמי על עיבודי השירים "Flintstones" ו-"You and I".<ref name=":3"></ref>

בשנת 2018 החל קולייר לעבוד על סדרת האלבומים Djesse, המורכבת מארבעה חלקים, 50 שירים, ובו למעלה מאלפיים אמנים והרכבים. בדצמבר 2018, פרסם את החלק הראשון, שמציג את תזמורת מטרופול אורקסט, Djesse Vol. 1.

ביולי 2019 פרסם את החלק השני, Djesse Vol. 2, ובו כלים אקוסטיים נוספים. בשנת 2020, זכה קולייר בפרסי גראמי בטקס פרסי גראמי ה-62 על עיבודם של השירים "" מתוך Djesse Vol. 1, ו-"Moon River" מתוך Djesse Vol. 2 בהתאמה.<ref></ref>

ב-14 באוגוסט 2020, הוציא את החלק השלישי של הפרויקט, Djesse Vol. 3, שאותו מתאר קולייר כמבוסס צלילים אלקטרוניים.<ref name=":0"></ref> חלק זה קיבל מועמדות לפרס גראמי בקטגוריית "אלבום השנה" בטקס פרסי גראמי ה-63. בנוסף, השיר "All I Need" קיבל מועמדות בקטגוריית "ביצוע ה-R&B הטוב ביותר" והשיר "He Won't Hold You" קיבל מועמדות בקטגוריית "העיבוד, האינסטרומנטל והקולות הטובים ביותר".<ref></ref>

== דיסקוגרפיה ==
=== אלבומי אולפן ===
* 2016: In My Room
* 2018: Djesse Vol. 1
* 2019: Djesse Vol. 2
* 2020: Djesse Vol. 3
* 2024: "Djesse Vol. 4"

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
!2024
!פרס גראמי
|העיבוד הטוב ביותר, אינסטרומנטלי ווקאלי
|"In the Wee Small Hours of the Morning"
|
|<ref name=":02"></ref>
|}

== קישורים חיצוניים ==

* 

== הערות שוליים ==

קטגוריה:מוזיקאים אנגלים
קטגוריה:זוכי פרס גראמי
קטגוריה:פורבס 30Under30: אירופה
קטגוריה:אנגלים שנולדו ב-1994
רכס אייסנהאואר

רכס אייסנהאואר או רכס אייסנהאוור (באנגלית: Icenhower Ridge) הוא רכס רחב, המכוסה ברובו קרח, ברכס בריטניה, בארץ אואטס שבאנטארקטיקה.

גובהו של הרכס 1,600 מטרים מעל פני הים; והוא ההר ה-2,671 בגובהו באנטארקטיקה.

הרכס מתנשא בין קרחון יאנסי וקרחון סנט.

== היסטוריה ==
=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

רכס אייסנהאואר נקרא על שמו של קומנדר ג'וזף בי. אייסנהאואר (Joseph B. Icenhower), מצי ארצות הברית, שהיה המפקד של הצוללת ספינת צי ארצות הברית סנט (USS Sennet (SS-408)), שהייתה חלק מקבוצת כלי השייט המרכזיים של כוח המשימה 68 של צי ארצות הברית במהלך מבצע קפיצה לגובה שנערך בעונת המחקר (הקיץ האנטארקטי) 1946–1947, בפיקודו של אדמירל ריצ'רד בירד.

שם זה ניתן בהתייחס גם לשמות שניתנו לקרחון בירד ולקרחון סנט, הקרויים על שם הצוללת והאדמירל.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18026 רכס אייסנהאואר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17074&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס אייסנהאואר] באתר הגאזט האנטארקטי המשווה SCAR של ממשלת אוסטרליה
* [https://peakery.com/icenhower-ridge-antarctica/ רכס איסנהאואר] באתר peakery (מרחקים לאתרים סמוכים)
* [https://www.mindat.org/feature-6629095.html רכס אייסנהאואר] באתר mindat
* [http://distancebetween.info/icenhower_ridge מחשבון מרחקים - המרחק מרכס איסנהאואר לאתרים סמוכים]

== הערות שוליים ==

אייסנהאואר
קרחון פנק (אנטארקטיקה)

קרחון פנק (באנגלית: Penck Glacier) הוא קרחון קטן בארץ קואוטס שבאנטארקטיקה.

הקרחון זורם צפונה לאורך גדתו הצפונית של קרחון ברטראב.

הקרחון נשפך אל מפרץ ואסל.

== היסטוריה ==
=== גילוי ומיפוי הקרחון ===

הקרחון התגלה על ידי המשלחת הגרמנית לאנטארקטיקה, אשר חקרה את אנטארקטיקה בין השנים 1911–1912, בפיקודו של וילהלם פילכנר.

=== מקור השם ===

פילכנר נתן לקרחון את שמו.

פילכנר קרא לקרחון על שמו של הגאוגרף הגרמני אלברכט פנק.

== לקריאה נוספת ==

<div class="mw-content-ltr">• National Imagery and Mapping Agency 2002, [https://books.google.co.il/books?id=sfvtAAAAMAAJ&pg=PA95&lpg=PA95&dq=%22penck+glacier%22+antarctica&source=bl&ots=HQPz1AEqiC&sig=ACfU3U3ONFXZWEwRsFsVsqQUh7FIaDTVgw&hl=en&sa=X&ved=2ahUKEwiI7fW2uc7tAhXRRhUIHRRxDhs4ChDoATAIegQICBAC#v=onepage&q=%22penck%20glacier%22%20antarctica&f=false Sailing Directions (planning Guide) and (enroute) for Antarctica], P 95</div>

<div class="mw-content-ltr">• United States. Naval Oceanographic Office, [https://books.google.co.il/books?id=5YRNAQAAMAAJ&pg=PA312&lpg=PA312&dq=%22Penck+Glacier%22+Antarctica&source=bl&ots=tb1w_qpzqW&sig=ACfU3U3d1GLtugtuJ5qmSUiYlGNCsjOG3g&hl=en&sa=X&ved=2ahUKEwjErsSLuc7tAhVRZxUIHdqMBEI4ChDoATAHegQIChAC#v=onepage&q=%22Penck%20Glacier%22%20Antarctica&f=false Sailing Directions for Antarctica: Includes Islands South of Latitude 60°], PP 237, 312</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11542 קרחון פנק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11050&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פנק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פנק
פנק (אנטארקטיקה)
Performances

Performances (בעברית: הופעות) הוא אלבום וידאו של הזמרת המקסיקנית-אמריקאית סלינה.<ref></ref> האלבום מכיל את ההופעה חיה של הזמרת במהלך הופעתו של זמר הטחאנו ג'וני קנאלס. ההופעה שודרה בטלוויזיה בשנת 1993 ושודרה גם בשנה שלאחר מכן.

== רשימת רצועות ==
# "Intro"
# "Como la Flor"
# "Band Relationships"
# "Las Cadenas"
# "Loss of Selena"
# "Missing My Baby"
# "Selena Interview 1"
# ""
# "Opening Doors"
# "Bidi Bidi Bom Bom"
# "Selena Interview 2"
# "No Me Queda Más"
# "Favorite Song"
# "Amor Prohibido"
# "Memorable Show"
# "Si Una Vez"
# "Selena Interview 3"
# "El Chico del Apartamento 512"
# "Why People Love Selena"

== קישורים חיצוניים ==

== הערות שוליים ==

קטגוריה:אלבומי וידאו מ-2010
קטגוריה:אלבומי סלינה
קטגוריה:אלבומי וידאו בספרדית
קטגוריה:אלבומי חברת EMI לטין
סלים פתאל

סלים פתאל (1930 – 31 במאי 2017) היה עיתונאי ישראלי, קריין ועורך ברשות השידור.

==ביוגרפיה==
פתאל נולד ב-1930 בבגדד. ב-1950 והוא בן 20 לערך, עלה לישראל לבדו והתיישב בירושלים. מאוחר יותר הצטרפו אליו בני משפחה נוספים. בשנת 1955 נשא לאישה את לאה.

פתאל למד באוניברסיטה העברית וב-1962 החל לעבוד כקריין בקול ישראל בערבית, ושימש גם כעורך תוכניות רפואה ומדע. עם הקמת הטלוויזיה הישראלית בשנת 1968, מונה לנהל את צוות ההקמה של השידורים בערבית. במסגרת תפקידו עסק באיתור וגיוס עובדים, בין השאר גייס את הבמאי אנטואן סאלח והשחקן ג'ורג' איברהים. אחר כך מונה למנהל מחלקת השידורים בערבית.

בהמשך שימש במשך שנים רבות, בתפקיד מנהל התוכניות בערבית בטלוויזיה הישראלית. על השידורים בערבית אמר:.
ב-1977 הוביל מהלך יחד עם יוסף בראל, להפיכת השידורים בערבית לחטיבה נפרדת בתוך רשות השידור. בינואר 1978, הוקמה החטיבה החדשה, בראל מונה למנהל הטלוויזיה בערבית, ופתאל המשיך בתפקיד מנהל התוכניות.

פתאל כתב וביים גם תוכניות תעודה בעברית ובהן סדרה על ההיסטוריה של יהודי בבל, עליה זכה בפרס.

פתאל כתב שני ספרים, "בסמטאות בגדד", המתעד את קהילת יהודי בגדאד מסוף המאה ה-19 ועד העלייה ההמונית לישראל בשנות ה-50 של המאה ה-20. הספר כולל גם חלק ביוגרפי-משפחתי וזיכרונות נעורים של פתאל. שנתיים אחר כך כתב גם אחיו, בדרי פטל, ספר זיכרונות משלו, "חלומות בטטראן, בגדאד", בו התמקד בעיקר בסיפור שכונת טטראן, הרובע היהודי של בגדד. ספרו השני "צלם בהיכל האקדמיה הישראלית" מתעד את פרטי הפוגרום ביהודי בגדאד ב-1941, הפרהוד.

==ספריו==
* בסמטאות בגדד, הוצאת כרמל, 2003
* צלם בהיכל האקדמיה הישראלית, הוצאת ראובן מס, 2010

==קישורים חיצוניים==
* אלי אלון, [https://web.archive.org/web/20100101000000/https://cafe.themarker.com/post/3385992/ הלך לעולמו סלים פתאל מנהל התוכניות בערבית לשעבר], באתר TheMarker, 1 ביוני 2017 (מאורכב בוייבאק מאשין)
* 

==הערות שוליים==

קטגוריה:עולים לאחר קום המדינה: 1948–1950
קטגוריה:ישראלים ילידי עיראק
קטגוריה:בוגרי האוניברסיטה העברית בירושלים
קטגוריה:עיתונאים ישראלים
קטגוריה:קריינים ישראלים
קטגוריה:עורכים ישראלים
קטגוריה:מחברי ספרי עיון ישראלים
קטגוריה:ישראלים שנולדו ב-1930
קטגוריה:ישראלים שנפטרו ב-2017
What Do You Think About the Car?

(בעברית: מה אתה חושב על המכונית?) הוא אלבום הבכורה של הזמר-יוצר האנגלי דקלן מקנה. הוא יצא לאור ב-21 ביולי 2017 ברחבי העולם על ידי חברת התקליטים קולומביה רקורדס.<ref></ref><ref></ref>

== הרכב ==
 הוא אלבום אינדי רוק.<ref name="guardian3"></ref> ב-2015, בגיל 15, מקנה זכה בתחרות הכישרונות העולים (Emerging Talent Competition) של פסטיבל גלסטונברי, ומייד לאחר מכן החל בכתיבת שירים עבור האלבום, כשעדיין היה בבית הספר.<ref name="bbinterview2"></ref> הכתיבה ארכה שנתיים. מקנה סיפר ש"היו שינויים רבים, ואני חושב שאתם יכולים לשמוע את זה בכמה מהשירים שבתקליט. חלק די גדול מהאלבום הוא על שינוי ובלבול".<ref name="bbinterview2" /> הוא חיבר את רוב האלבום בחדרו, מלבד את "Listen To Your Friends", אותו כתב בלוס אנג'לס.<ref name="bbinterview2" /> את השיר "Brazil" הוא כתב בגיל 15.<ref name="dork2"></ref> "האלבום מספר על היותי עליז וחיובי ולא בהכרח על נושאים שמחים ... זה מה שאני בתור דמות. אני מנסה לא להיות רחוק מדי מנושאים רציניים גם כן. שני הדברים באים ביחד", אמר מקנה.<ref name="dork2" /> "Paracetamol" נכתב אחרי ששמעתי על התאבדותה של הנערה הטרנסג'נדרית לילה אלקורן ועל הייצוג במדיה של קהילות הלהט"ב באופן כללי.<ref></ref><ref name="diy" />

== שם האלבום ==
כשמקנה היה בן 4, משפחתו קנתה מכונית טויוטה פריוויה. בסרטון ביתי שתיעד את הרגע, אחותו של מקנה שאלה אותו "דק, מה אתה חושב על המכונית?" והוא ענה "אני חושב שהיא טובה מאוד, ועכשיו אני הולך לשיר את האלבום החדש שלי".<ref name="bbinterview2" /> שיר הפתיחה של האלבום, "Humongous", כולל בתחילתו את קטע הקול של השיחה הזו.

== ביקורת ==

אתר Metacritic, שאוסף ביקורות בתחומים שונים ממבקרים מרכזיים ומתאים לכל אחת מהן ערך של ציון מספרי מתוך 100, דיווח על ציון ממוצע של 76 בהתבסס על 9 ביקורות, מה שמעיד על "ביקורות חיוביות בדרך כלל".<ref name="metacritic" /> סטפן אקרויד, כתב מגזין Dork, כינה את האלבום "אחד מהאלבומים הכי חדים ושובי לב של 2017. הוא לא ראוותני – לא ממש – אלא יד מושטת אל עולם בו ישנה ההרגשה שהכול אפשרי".<ref name="dorkrev2"></ref> דייב סימפסון מהגרדיאן מכנה את האלבום "פריצת בכורה", ומציין כי "אלה שירי מחאה, אך נשמעים כל דבר חוץ ממכובדים או מיואשים. אלא הם פצצות שטופות שמש רועשות ותוססות שמנתבות את האינדי רוק דרך אהבתו של מקנה לדייוויד בואי ואבבא".<ref name="guardian3" /> תיאה דה גליאר ממגזין NME אמר על מקנה, "הוא מקריין את רגשותיו הכמוסים על כל דבר, החל מפוליטיקה ('Isombard') עד ליחס התקשורת להתאבדותה של טרנסג'נדרית ('Paracetamol'), בעדינות ובכישרון. השיר הבולט 'Make Me Your Queen' הוא רגע נדיר של אינטימיות בעוד הוא מקונן על הכאב של אהבה נכזבת, עוד פעם בעדינות ובחוכמה מעבר לשנותיו.<ref name="nme" />

== רשימת רצועות ==
כל השירים נכתבו על ידי דקלן מקנה, מלבד איפה שמצוין אחרת בסוגריים.

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2017
קטגוריה:אלבומי דקלן מקנה
קטגוריה:אלבומים באנגלית
קטגוריה:אלבומי כסף בממלכה המאוחדת
קטגוריה:אלבומי חברת קולומביה רקורדס
Just Because I'm a Woman

Just Because I'm a Woman (בעברית: רק בגלל שאני אישה) הוא אלבומה השני של הזמרת דולי פרטון, אשר הופץ ב-15 באפריל 1968 על ידי RCA ויקטור.<ref></ref> האלבום הופק על ידי בוב פרגוסון. האלבום הגיע למקום ה-22 במצעד אלבומי הקאנטרי האמריקאי. שיר הנושא יצא כסינגל היחיד מהאלבום ב-27 במאי 1968 והגיע למקום ה-17 במצעד שירי הקאנטרי.

== הצלחה מסחרית ==
האלבום הגיע למקום ה-22 בשיאו במצעד שירי הקאנטרי האמריקאי ונשאר במצעד במשך תשעה שבועות.

== תוכן ==
שיר הנושא של האלבום הוא שיר פרובוקטיבי בו מדברת הזמרת על כך שבן זוגה מאשים אותה שהיא לא הגיעה למפגשים המיניים שלהם אף על פי שהוא אשם באותה מידה. מילות השיר היו נחשבות לנועזות באותה תקופה שכן בתקופה זו לא היה נהוג לשיר על דברים כאלה. פרטון אמרה כי שיר זה נכתב בהשראת בעלה ששאל אותה עם היא הייתה אם גברים אחרים לפניו. בנוסף באלבום ישנו שיר בשם "The Bridge" אשר גם היה נחשב לשנוי במחלוקת ובו מסופר על אישה שנכנסת להיריון לא מתכונן מגבר אך שהוא מגלה זו הוא נוטש אותה והיא כתוצאה מכך מתאבדת.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1968
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
Baila Esta Cumbia

Baila Esta Cumbia (בעברית: לרקוד לצלילי הקומביה הזו) הוא שיר של הזמרת המקסיקנית-אמריקאית סלינה, אשר יצא כסינגל השני מתוך אלבומה השני ב-28 באוגוסט 1990 על ידי EMI לטין. השיר הולחן והופק על ידי אחיה א.ב קוונטילה השלישי ועל ידי פיט אסטודילו אשר גם שימש כרקדן הגיבוי שלה. כשם השיר השיר בוא בגנון שיר אפ-טמפו קומביה מקסיקני. אשר זכה לביקורות חיבויות מהמבקרים ששיבחו את השימוש במוזיקת הקומביה והקצב.

השיר קיבל חשיפה בתחנות הרדיו אשר באותה תקופה לא נהגו לנגן מוזיקת קומביה וכתוצאה מכך השיר הפך ללהיט ועם השנים הוא היה נחשב לאחד מהשירים הטובים ביותר בקריירה שלה. השיר הגיע למקום העשירי במצעד המכירות הדיגיטלי של השירים המקסיקנים האזוריים בארצות הברית. בשנת 2005 השיר נכנס מחדש למקום ה-16 במצעד במקום גרסת רמיקס מחודשת שעשה אחיה של הזמרת עם להקתו Kumbia Kings ולמקום ה-44 במצעד השירים הלטינים של בילבורד. עם השנים נעשו לשיר גרסאות כיסוי שונות על ידי מזרים מקסיקניים.

== מיקומי שיא ==
===2005===
{|class="wikitable plainrowheaders sortable" style="text-align:center;"
|-
! scope="col" | שם המצעד
! scope="col" |מיקום שיא
|-
!scope=row|מצעד השירים הלטינים של בילבורד
| style="text-align: center; "|44
|-
!scope=row|מצעד השירים המקסיקניים האזוריים המושמעים ביותר ברדיו (בילבורד)
| style="text-align: center; "|16
|-
|}

=== 2012–2014 ===

{|class="wikitable plainrowheaders sortable" style="text-align:center;"
|-
! scope="col" |שם המצעד
! scope="col" | מיקום שיא
|-
!scope=row|מצעד השירים הלטינים של בילבורד (דיגיטלי) ("בילבורד")<ref name=latindigital></ref>
| style="text-align: center; "|38
|-
!scope=row|מצעד שירי הפופ הלטינים של בילבורד (דיגיטלי) ("בילבורד")<ref name=digital></ref>
| style="text-align: center; "|21
|-
!scope=row|מצעד המכירות הדיגיטליות של שירים מקסיקניים אזוריים ("בילבורד")<ref name=digital/>
| style="text-align: center; "|10
|}

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 6× <small>(לטיני)</small>
|360,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

==הערות שוליים==

קטגוריה:שירי 1990
קטגוריה:סינגלים מ-1990
קטגוריה:סינגלים מ-2005
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי פיט אסטודילו
קטגוריה:שירים שהופקו על ידי א.ב. קינטנייה
קטגוריה:סינגלים בהוצאת EMI לטין
איבט הרל

איבט הרל (באנגלית: Yvette Herrell; נולדה ב-16 במרץ 1964) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השני של מדינת ניו מקסיקו. היא נבחרה לתפקיד בבחירות 2020. היא כיהנה בעבר כחברת בית הנבחרים המדינתי של ניו מקסיקו מטעם מחוז הבחירה ה-51.

== ביוגרפיה ==
הרל נולדה ברוידוסו (Ruidoso) שבניו מקסיקו, והיא חברה באומת הצ'רוקיים. לאחר שלמד בבית הספר התיכון קלאודקרופט, הרל קיבל תעודת מזכירה משפטית מבית הספר לעסקים במכון הטכנולוגי ITT ששכן בבויסי, בירת איידהו. כסיימה את לימודיה הגבוהים החלה לעבוד כמתווכת נדל"ן באלאמוגורדו (Alamogordo). בשנת 2010 התמודדה הרל לבית הנבחרים המדינתי של ניו מקסיקו מול נציגת מחוז הבחירה ה-51 המכהנת גלוריה ווהן, וב-1 ביוני ניצחה בבחירות המקדימות שהתקיימו במפלגה הרפובליקנית עם 54.2% מהקולות. גם בבחירות הכלליות ניצחה עם 62.9% מקולות הבוחרים ונבחרה אל בית הנבחרים המדינתי. בשנת 2012 התמודדה מחדש לבית הנבחרים המדינתי בניו מקסיקו ללא התנגדות, הן בבחירות המקדימות הרפובליקניות והן בבחירות הכלליות.

במהלך בחירות 2018 התמודדה הרל במערכת בחירות צמודה לבית הנבחרים של ארצות הברית, אם כי בבחירות הכלליות הפסידה לסוצ'יל טורס סמול, מועמדת המפלגה הדמוקרטית. בליל הבחירות התוצאות היו צמודות מכדי להכריע את המירוץ, כאשר הרל הובילה בסוף הלילה וכלי תקשורת מקומי בניו מקסיקו פרסם תחזית לפיה הרל היא המנצחת המשוערת. למחרת נספרו פתקי הצבעה נוספים אשר צמצמו את יתרון ההובלה של הרל, וכלי תקשורת אחדים ביטלו את תחזיותיהם הראשונות. ספירת קולות ההצבעות מרחוק ביססו בסופו של דבר את ניצחונה של טורס סמול בבחירות הכלליות. מבלי להציג ראיות ממשיות, טענה הרל להונאת בחירות אך בסופו של דבר הודתה בניצחונה של טורס סמול.

סקירה של סוכנות הידיעות "Associated Press" ב-2018 את רישומות גילויי הכספים של הרל במטה הבחירות שלה, העלתה כי הרל לא גילתה כי חברת הנדל"ן שלה הרוויחה כ-440,000 דולר אמריקני בחוזים עם שתי סוכנויות ממשלתיות בניו מקסיקו במשך תקופה של חמש שנים. הרל נימקה כי הגישה את כל הניירת הנדרשת וכי הטענות נגדה מבטאות "התקפה על אופייה המוסרי" שתוזמר על ידי אחד מיריבה בבחירות המקדימות הרפובליקניות.

גם בבחירות 2020 התמודדה למחוז הקונגרס השני של ניו מקסיקו בבית הנבחרים האמריקאי. בבחירות המקדימות הרפובליקניות התמודדה הרל מול אשת העסקים קלייר צ'ייס ואיש העסקים כריס מת'יס. הרל זכתה בפריימריז עם 45.6% מהקולות והתקדמה לבחירות הכלליות מול טורס סמול, בשנית כמו ב-2018. היא זכתה לתמיכות מצד מספר אישים בהם דונלד טראמפ, טד קרוז, מארק לוין, ג'ים דמינט, מארק מדוז ומייק האקבי. ביום הבחירות הכלליות בנובמבר, הרל גברה על טורס סמול עם 53.7% מקולות הבוחרים. היא עתידה נשבעה לתפקידה עם התכנסות הקונגרס ה-117 של ארצות הברית. הרל ערכה מסע בחירות נמרץ בדרום המדינה הגובל במקסיקו, תמכה בעסקים קטנים ובינוניים והבטיחה להילחם בתקנות ממשלתיות הדוקות מדי.

בבחירות 2022 התמודדה לתקופת כהונה שנייה מול גייב ואסקז, והפסידה לו בפער של 1,338 קולות בלבד (הפרש בן 0.6%) משגרפה 49.7% מקולות הבוחרים. כהונתה הסתיימה עם התפזרות הקונגרס ה-117 בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של ניו מקסיקו
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מניו מקסיקו
קטגוריה:חברי הקונגרס ה-117 של ארצות הברית
קטגוריה:מתווכי נדל"ן
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
יחסי הפיליפינים–קובה

יחסי הפיליפינים–קובה הם היחסים הדו-צדדיים שבין רפובליקת הפיליפינים לבין הרפובליקה של קובה. בין שתי המדינות קיימים יחסים דיפלומטיים, לפיליפינים שגרירות במקסיקו סיטי שאמונה גם על היחסים עם קובה אחרי שסגרה ב-2012 את השגרירות בהוואנה, ואילו לקובה הייתה בעבר שגרירות במנילה, אך גם היא נסגרה ב-2013.

לשתי המדינות היסטוריה משותפת לאור העובדה ששתיהן היו מושבות ספרדיות, ששוחררו על ידי ארצות הברית במלחמת ארצות הברית–ספרד ובחוזה פריז הפיליפינים הפכה למושבה אמריקאית ואילו קובה הפכה למדינה עצמאית.

== היסטוריה ==
=== ראשית היחסים ===
בקובה ובפיליפינים קיימות צורות התיישבות שונות למשך דורות. בתחילת המאה ה-16 הגיעו ראשוני הפיליפינים לקובה דרך הגליאון של מנילה, שהיה נתיב מסחר בין הפיליפינים לבין מקסיקו. הפיליפינים שהובאו על ידי הספרדים לקובה היו לרוב נערי כנסייה, מדריכי קטכיזם ועובדים בכנסייה. פינאר דל ריו שבקובה מפורסמת בזכות הסיגרים שהובאו אליה מהפיליפינים מאחר שהיא הייתה קרובה ונגישה יותר לאירופה. קובה והפיליפינים נשלטו על ידי הספרדים למשך מספר מאות שנים, עד ההפסד של ספרד במלחמה לארצות הברית. שתיהן, יחד עם פוארטו ריקו, עברו לשלטון אמריקאי תמורת תשלום של 20 מיליון דולר. מספר שנים אחר כך קובה קיבלה עצמאות מארצות הברית, בעוד הפיליפינים נשארה בריבונות אמריקאית עד 4 ביולי 1946. באותו חודש שתי המדינות כוננו יחסים דיפלומטיים.

=== מאז מתן העצמאות לפיליפינים ===
היחסים הדיפלומטיים בין שתי המדינות נקלעו למשבר ב-1961, על רקע הפלישה למפרץ החזירים. רשמית, היחסים בין שתי המדינות הושבו על כנם ב-26 באוגוסט 1975 בטקס החתימה על הצהרה משותפת בידי פידל קסטרו ואימלדה מרקוס.

ב-31 באוקטובר 2012 ממשלת הפיליפינים סגרה את השגרירות שלה בהוואנה במקביל לסגירת שגרירויות בסטוקהולם, בוקרשט והלסינקי וכן סגירת הקונסוליה בסאיפאן. סגירת הנציגויות הייתה חלק מקיצוצים וסידור מחדש של מחלקת המדינה הפיליפינית. הפיליפינים הצהירו כי לא תהיה לדבר השפעה על היחסים בין המדינות, ודובר נשיא הפיליפינים אמר כי "לא תהיה השפעה, סגירת השירותים הקונסולריים היא עניין פנימי, כך שאין השפעה עליהן (המדינות שהושפעו מהסגירה), ככל שיש לנו נציגות שם... היחסים הדיפלומטיים לא מתמעטים על ידי קיצוץ השירותים הקונסולריים במדינות.

ביוני 2013 הכריז שגריר קובה בפיליפינים שמדינתו תסגור את השגרירות במקאטי לאור קשיים כלכליים שנבעו בחלקם מהאמברגו האמריקאי. כל ענייניה של קובה במדינה הועברו לאחר מכן לשגרירות בקואלה לומפור.

== יחסים תרבותיים וחברתיים ==
בין הפיליפינים וקובה עוברים קווי דמיון שקשורים לשלטון הספרדי שהתקיים למשך למעלה מ-300 שנה. שתיהן קתוליות, ובשתיהן נערכים פסטיבלים עירוניים, מנהג ספרדי במקור. גם שמות ספרדיים נפוצים בשתי המדינות.

=== חברה ===
פיליפינים-קובנים היא קבוצה דמוגרפית בעלת שורשים פיליפינים שהתיישבה בקובה מאז המאה ה-16. עליהם אפשר למנות את מרסלו אסקרגה פאלמרו שהיה ראש ממשלת ספרד הראשון בעל דם הודי.

מחוז פינאר דל ריו בקובה כונה בעבר גם "נואיבה הפיליפינית", מאחר שבמאה ה-18 הייתה הגירה ניכרת של פיליפינים ואסיאתים לאזור בו התפתחה תעשיית טבק משגשגת.

== קישורים חיצוניים ==

== הערות שוליים ==
Just Can't Get Enough

Just Can't Get Enough (בעברית: פשוט לא יכול להספיק) הוא סינגל שהוקלט על ידי הלהקה האמריקאית בלאק אייד פיז, מתוך אלבום האולפן השישי שלה, The Beginning.<ref name=":0"></ref> השיר יצא לאור ב-18 בפברואר 2011, על ידי חברת התקליטים אינטרסקופ רקורדס, כסינגל השני מתוך האלבום.<ref name=":0" />

השיר הגיע למקום השלישי במצעד הבילבורד הוט 100.<ref></ref>

== רקע וכתיבה ==
השיר נכתב על ידי אדמס, פינדה, גומז, פרגוסון, אלווארז, שאדון, ג'רקינס ופרוסט והופק על ידי ויל.איי.אם, דמיאן לרוי, רודני "דארקצ'יילד" ג'רקינס וטומי בראון.<ref name=":0" /> איגוד תעשיית ההקלטות הבריטי העניק לשיר את תואר הזהב, על מכירות של למעלה מ-400,000 עותקים במדינה, מה שהופך אותו לאחד מהשירים המצליחים ביותר של הלהקה במדינה.<ref name=":1" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-165 מיליון השמעות.<ref></ref>

== וידאו קליפ ==
הקליפ של "Just Can't Get Enough" בוים על ידי בן מור.<ref name=":2"></ref> הוא צולם במשך שלושה ימים בטוקיו, יפן בעיקר במחוזות גינזה ושיבויה, בעת שהלהקה הייתה בסיבוב הופעות.<ref name="web.archive.org"></ref> קטע הפתיחה בקליפ מציג צילומים של רובע גינזה. הוא צולם בין התאריכים 3–5 במרץ 2011, שבוע בלבד לפני רעידת האדמה והצונמי בסנדאי.<ref name=":2" /> בריאיון ל-Entertainment Tonight, פרגי דיברה על הקליפ ועל אסון הטבע ביפן, ואמרה: "זה היה הקליפ הקל ביותר שצילמתי, כי פשוט חיינו את החיים שלנו. ליבנו עם כל הנפגעים מהאסון".<ref name="web.archive.org"/>

נכון לינואר 2022, מונה הצפיות של הקליפ עומד על למעלה מ-275 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 3×
|210,000
|-
!איטליה (FIMI)<ref></ref>
|פלטינה
|30,000
|-
!בלגיה (BEA)<ref></ref>
|זהב
|15,000
|-
!בריטניה (BPI)<ref name=":1"></ref>
|זהב
|400,000<small></small>
|-
!גרמניה (BVMI)<ref></ref>
|זהב
|150,000
|-
!ניו זילנד (RMNZ)<ref></ref>
|פלטינה
|15,000
|-
!צרפת (SNEP)<ref></ref>
|זהב
|150,000
|-
!שוודיה (GLF)<ref></ref>
|פלטינה
|40,000
|-
!שווייץ (IFPI Switzerland)<ref></ref>
|זהב
|15,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!בלגיה
| rowspan="3" |18 בפברואר 2011
| rowspan="3" |הורדה דיגיטלית
| rowspan="5" |אינטרסקופ
|<ref></ref>
|-
!צרפת
|<ref></ref>
|-
!אירלנד
|<ref></ref>
|-
!גרמניה
|25 בפברואר 2011
| rowspan="2" |תקליטור
|<ref></ref>
|-
!בריטניה
|20 במרץ 2011
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2011
קטגוריה:שירי בלאק אייד פיז
קטגוריה:שירים באנגלית
קטגוריה:שירים שנכתבו על ידי פרגי
קטגוריה:שירים שהופקו על ידי ויל.איי.אם
קטגוריה:שירי לפידים
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
Zeros

Zeros (בעברית: אפסים) הוא אלבומו השני של הזמר-יוצר האנגלי דקלן מקנה. הוא יצא לאור ב-4 בספטמבר 2020 על ידי חברת התקליטים קולומביה רקורדס, לאחר עיכובים רבים. האלבום כולל את הסינגלים "Beautiful Faces", "The Key to Life on Earth", "Daniel, You're Still a Child" ו-"Be an Astronaut". האלבום זכה להצלחה מסחרית ולשבחים רבים מצד המבקרים, על הכתיבה, ההפקה והפרשנות בת-זמננו על הרוק של שנות ה-60 וה-70 של המאה ה-20.

== רקע ==
האלבום הוקלט באוגוסט 2019, אך למרות שההכרזה הראשונה על הוצאתו לאור המתוכננת של האלבום הייתה כבר בראשית 2020 וקבעה את מועד הפרסום ל-15 במאי באותה שנה. ההפקה נדחתה שוב ושוב, לדברי האמן בשל מגפת הקורונה, והאלבום שוחרר באופן רשמי רק ב-4 בספטמבר 2020.

בריאיון מוקדם עם מגזין DIY אמר האמן כי הוא מכיל אזכורים רבים ממוזיקת שנות ה-70 של המאה-20 (בוב דילן ואחרים) בהגשה מודרנית.

== קידום ==
=== סינגלים ===
"Beautiful Faces" יצא לאור ב-29 בינואר 2020 כסינגל המוביל מתוך האלבום. השיר הגיע בשיאו למקום ה-24 במצעד Alternative Songs של בילבורד בארצות הברית. "The Key to Life on Earth" יצא לאור ב-14 באפריל 2020 כסינגל השני מתוך האלבום. "Daniel, You’re Still a Child" יצא לאור ב-8 ביולי 2020 כסינגל השלישי מתוך האלבום. "Be an Astronaut" יצא לאור ב-5 באוגוסט 2020 כסינגל הרביעי מתוך האלבום, ולאחר מכן, ב-7 באוגוסט 2020, גם הקליפ שלו.

=== סיבוב הופעות ===
מקנה אישר כי התאריכים המתוכננים של סיבוב ההופעות באפריל בוטלו וכי ייקבעו מועדים חדש. לדבריו, "אני הולך לקיים יותר הופעות בהמשך השנה ואילך, כך שאני עדיין יכול לראות את כל אלה שהיו להם כרטיסים ואת כל אלה שלא היו להם, אבל בזמנים הלא בטוחים האלה ייקח רגע לדעת מתי יתאפשר. סיבובי הופעות כרגע הם לא רק לא בטוחים אלא גם בלתי אפשריים בצורה יעילה, ועכשיו התוכניות שהיו לנו בחודשים האחרונים לאמריקה, אירופה ורבים מתאריכי החגים שלנו לא הולכות להתקיים לקראת יציאת האלבום".

== הצלחה מסחרית ==
על אף הדחיפה בהוצאת האלבום לשבוע פחות תחרותי והקמפיין הציבורי של מקנה ברשתות החברתיות כדי להביא את האלבום למקום הראשון, Zeros הופיע לראשונה במקום השני במצעד האלבומים הבריטי והסקוטי, 800 מכירות בלבד מאחורי המהדורה המחודשת של הרולינג סטונז לאלבומם Goats Head Soup משנת 1973. זו הייתה ההופעה הראשונה של מקנה בעשירייה הראשונה במצעדים אלה. בשבוע השני האלבום ירד למקום 40 במצעד הבריטי. הוא גם הגיע לראשונה לעשירייה המובילה במצעד של אירלנד, למקום התשיעי, הנתון הגבוה ביותר של מקנה באותו שבוע, ובשבוע שלאחר מכן ירד מתחת ל-50 המובילים.

== רשימת רצועות ==
כל השירים נכתבו על ידי דקלן מקנה, מלבד איפה שמצוין אחרת.

== קרדיטים וצוות ==
הקרדיטים לקוחים מאתר טיידל.
* ג'יי ג'ויס – מפיק
* מאט קולטון – מאסטרינג
* מארק "ספייק" סטנט – מיקסינג, הקלטה

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |הממלכה המאוחדת
|4 בספטמבר 2020
|הורדה דיגיטלית • הזרמת מוזיקה
|קולומביה רקורדס
|}

== קישורים חיצוניים ==

* [https://yosmusic.com/דקלן-מקנה-zeros/ דקלן מקנה – Zeros], באתר חרסונסקי מיוזיק

== הערות שוליים ==

קטגוריה:אלבומי 2020
קטגוריה:אלבומי דקלן מקנה
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומי חברת קולומביה רקורדס
אלכסנדר מיאקינין

אלכסנדר (אלכס) מיאקינין (נולד ב-22 בפברואר 1995) הוא מתעמל ישראלי. זוכה מדליית ארד באליפות אירופה (2020), במכשיר המתח, ומדליית זהב בסבב גביע העולם בהתעמלות (2023).

==ביוגרפיה==
מיאקינין נולד וגדל ברוסיה, שם למד באוניברסיטה הממלכתית הרוסית לחינוך גופני, ספורט, נוער ותיירות.

==קריירה==
ראשית קריירת ההתעמלות של מיאקינין הייתה כשייצג את רוסיה בתחרויות התעמלות בתחילת 2018.

בקיץ 2018 עלה לישראל והחל להתעמל באגודת מכבי תל אביב ולייצג את ישראל בתחרויות בינלאומיות.

===2019===
באוגוסט 2019 זכה מיאקינין במדליית הארד בתרגיל המתח בגביע האתגר (הצ'אלנג קאפ) שנערך בהונגריה, עם 13.766 נקודות.

===2020 מדליית ארד באליפות אירופה===
באליפות אירופה בהתעמלות מכשירים שהתקיימה במרסין, טורקיה בדצמבר 2020 זכה מיאקינין במדליית ארד בתרגיל המתח. באליפות זו זכה עם חברי נבחרת ישראל בהתעמלות מכשירים במקום רביעי בתחרות הקבוצתית.

בספטמבר זכה במדליית ארד בתחרות של הונגריה עם

===2022 מדליית ארד בסבב גביע העולם בהתעמלות מכשירים===
ב-27 בפברואר 2022 קוטבוס בגרמניה, זכה במדליית ארד במכשיר המתח על תרגיל ברמה גבוהה (6.1) ובציון של 14.1 נקודות.<ref></ref>

===2023 מדליית זהב בסבב גביע העולם בהתעמלות מכשירים===
ב-4 במרץ - דוחה 2023, זכה במדליית זהב בסבב גביע העולם בהתעמלות מכשירים עם 14.333 נקודות בגמר תרגיל המתח, וב-12 במרץ - באקו 2023 זכה במדליית זהב נוספת בסבב גביע העולם בהתעמלות מכשירים עם 14.200 נקודות בגמר תרגיל המתח.<ref name=":0" /><ref name=":1" />

==קישורים חיצוניים==
* [https://www.gymnastics.sport/site/athletes/bio_detail.php?id=69256 אלכסנדר מיאקינין], באתר התאחדות ההתעמלות הבינלאומית

==הערות שוליים==

קטגוריה:מתעמלים ישראלים
קטגוריה:ספורטאי מכבי תל אביב
קטגוריה:עולים בשנות ה-2010
קטגוריה:ישראלים ילידי רוסיה
קטגוריה:ישראלים שנולדו ב-1995
נתן קוז'ן

נתן קוֹזֶ'ן (בפולנית: Natan Korzeń; 1895 – 1941) היה צייר יהודי-פולני המזוהה עם ורשה, פלוצק וקז'ימייז' דולני. הוא יצר נופים, דיוקנאות וסצינות ז'אנריות. קורבן השואה.

== קורות חייו ==
קוז'ן למד באקדמיה לאמנויות יפות בוורשה בהשגחתם של פרופ' תדיאוש פרושקובסקי וסטניסלב לנץ. הוא התיישב בוורשה, שם היה לו סטודיו ברחוב ביאלנסקה. בעקבות תדיאוש פרושקובסקי, לעיתים קרובות שהה בקז'ימייז' דולני, שם גם היה לו סטודיו ולנופי המקום הקדיש כמה מיצירותיו. הוא שמר על קשר עם עיר הולדתו פלוצק. הוא היה מעורב באירועים ציבוריים בעיר, וביוזמתו הוקמה ועדת יובל לרגל חגיגות 700 שנה להתיישבות היהודית בפלוצק. הוא השתייך למועדון האמנותי פלוקצ'ן.

ציוריו הוצגו, בין היתר במקומות הבאים: ורשה, קרקוב, לודז', פלוצק, לבוב וקז'ימייז דולני. תערוכות בודדות של עבודותיו נערכו בסלון גרלינסקי בוורשה (1931–1936) ובאגודה היהודית לקידום אמנויות יפות.

לאחר 1 בספטמבר 1939 הוא נסע לווילנה. שם הוא הצטרף לחיי התרבות. הוא היה מעצב תפאורה בתיאטרון היהודי.

עם הכיבוש הנאצי הוא נכלא בגטו וילנה. בשנת 1941 הוא נרצח בפונאר.

חלק מיצירותיו נהרסו במהלך מלחמת העולם השנייה.

בשנת 2018 נכלל ציורו Kazimierzanka מ־1931 באוסף מוזיאון פולין להיסטוריה של יהודי פולין.

==קישורים חיצוניים==

== הערות שוליים ==

קטגוריה:ציירים יהודים
קטגוריה:ציירים יהודים פולנים
קטגוריה:ציירים פולנים
קטגוריה:שואת יהודי פולין: אישים
קטגוריה:פולנים שנולדו ב-1895
קטגוריה:נפטרים ב-1941
קטגוריה:נספים בפונאר
סמל העיר אילת

סמל העיר אילת המקורי משנת [[1958 בעיצוב זאב ליפמן]]
הסמליל הממותג הצבעוני
סמל העיר אילת הוא סמלה הרשמי של העיר אילת ועיריית אילת. הסמל אומץ בינואר 1958.

==היסטוריה==
בשנת 1958 לקראת ציון עשור לאירוע דגל הדיו, הוכרזה תחרות לעיצוב סמל לעיר אילת. הפרס הראשון שהוצע היה 400 לירות ישראליות. 

לועדת השיפוט של התחרות, שבה ישבו בין השאר ראש המועצה המקומית חנוך ננר, יצחק ורדימון (ממונה מחוז דרום במשרד הפנים) ועוד, הוגשו 41 הצעות על ידי 22 אמנים. 

הסמל הזוכה היה פרי עיצובו של "סטודיו רוטשילד את ליפמן". בפרסים השני והשלישי זכו אליעזר ויספיש ודוד אקשטיין, בהתאמה. מאז משמש הסמל את המועצה המקומית אילת בכל פרסומיה, ולאחר הכרזתה כעיר גם את העירייה. 

בשנים האחרונות נעשה שימוש בסמליל ממותג, הכולל את האות א' בתשעה גוונים, לצד שם העיר בעברית ובאנגלית והסמל המקורי מוקטן, ובתחתית הסיסמה לצד הסיסמה "לחיות נכון".

==תיאור הסמל==
הסמל כולל כמה מרכיבים:
* ים ועוגן - מבטאים את היותה של אילת עיר נמל מרכזית.
* גלגל שיניים- מסמל את התעשייה והמחצבים. 
* שם העיר
* מצודה- מסמלת את "ערכה הביטחוני בגבול ישראל, ירדן, מצרים וערב הסעודית".

צבעו של הסמל כחול בהיר ורקעו לבן.

===סמליל קו הרקיע===
סמליל קו הרקיע אף הוא בצבעי כחול ולבן, והוא כולל כמה מרכיבים:
* הרי אילת המהווים את קו הרקיע של אילת
* ים, בצורה המזכירה מפרץ.
* אוניה
* דולפין קופץ מהמים, המרמז על האטרקציות התיירותיות בעיר (כדוגמת ריף הדולפינים) ומסמל את היותה של אילת עיר תיירותית. 
* עוגן - מסמל את הנמל. 
* מטוס המסמל את נמל התעופה אילת

==הערות שוליים==

קטגוריה:אילת
אילת
אפשר לגלות לך סוד? (סרט, 2019)

אפשר לגלות לך סוד? (באנגלית: ?Can You Keep a Secret) הוא סרט קומדיה רומנטית אמריקאי, בבימויה של אליס דוראן. הסרט עוסק בצעירה המגלה את כל סודותיה לזר במטוס בעת שחשבה שהמטוס עומד להתרסק, זר המתגלה בדיעבד כמייסד ומנכ"ל החברה בה היא עובדת.

== עלילה ==
אמה קוריגאן (אלכסנדרה דדריו) היא נציגת שיווק זוטרה בניו יורק בחברת מזון אורגני בשם "פנדה". בסיום נסיעת עבודה בשיקגו שם היא מאבדת לקוח, אמה משתכרת בטיסה חזרה הביתה וכאשר המטוס נקלע לסערה, היא חושבת שהיא הולכת למות וחושפת את סודותיה האישיים והמקצועיים לזר נאה. בין סודותיה חוסר שביעות רצונה מבן זוגה קונור (דייוויד אברט) וסודות על התנהלותה במקום העבודה.

לאחר שאמה חוזרת לעבודה בא לביקור במשרד מייסד ומנכ"ל החברה ג'ק הארפר (טיילר הקלין) המתגלה לה כזר מהמטוס. לאחר שאמה נפרדת מקונור, בינה לבין ג'ק מתחילה להרקם מערכת יחסים רומנטית בה היא חושפת בפניו את כל סודותיה אך הוא כמעט ולא מדבר על עצמו.

במהלך ראיון טלוויזיוני ג'ק דן במוצרי פנדה בטלוויזיה כשכל עובדי החברה צופים. הוא מתאר את הלקוחה אליה החברה מכוונת כ"ילדה ברחוב" ומתאר בפרוטרוט את פרטיה וסודותיה של אמה. עמיתיה לעבודה מבינים שזו היא ומתחילים ללעוג לה. ג'ק מבין מאוחר מדי מה הוא עשה ואמה מסרבת לקבל את שיחותיו. כאשר הוא מוצא אותה בבית קפה, אמה דורשת לדעת מדוע נסע לשיקגו, ג'ק נרתע ואמה עוזבת.

שותפותיה לדירה של אמה, ליסי (סוניטה מאני) וג'מה (קימיקו גלן) מציעות לאמה לנקום בג'ק ולחשוף את סודותיו. ג'מה מציעה לחבר כתב צהובונים לעזור במציאת פרטים על שיקגו אך אמה מסרבת.

ג'ק חושף את הסיבה לנסיעותיו בשיקגו: הוא פעל כדי להבטיח כי בתו של חברו תישאר מחוץ לאור הזרקורים לאחר מות אביה כדי שתוכל לקיים חיים נורמליים. ג'מה מגיעה בדיוק עם החבר הכתב שלה וג'ק שחושב שאמה הטמינה לו מארב עוזב בכעס. אמה עולה אחריו למטוס חזרה לשיקגו. היא מבטיחה לו שלא אמרה לכתב כלום ומביעה תודה שהוא אהב אותה כשהייתה אמיתית למולו ואז הוא מתחיל לגלות לה את כל סודותיו.

== קישורים חיצוניים ==

קטגוריה:סרטי 2019
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:ניו יורק בקולנוע
דף עבודה

דף עבודה הוא דף נייר כתוב עם משימות ותרגילים הדורשים בדרך כלל כתיבה ידנית. דפי עבודה מופיעים בצורות רבות, בעיקר עבור ילדים בגילאי הגן ובית הספר. לרוב, מדפיסים את דף העבודה ומבצעים את התרגיל בעזרת כלי כתיבה שונים.

דף עבודה יכול להיות מסוגים שונים למשל: לימוד ותרגול קריאה וחשבון, ארגון וסדר, תרגילי שייכות, פיתוח הדמיון בעזרת ציור, פיתוח מיומנויות חשיבה ומוטוריקה, הבנת הנקרא ועוד.

== חינוך ==
בכיתה, דפי עבודה הם בדרך כלל בהקשר של גיליון נייר עם שאלות או תרגילים המיועדים לתלמידים, בו הם יכולים להשלים ולתעד תשובות.<ref></ref> הם שימושיים ברוב המקצועות, ומכילים אוסף של בעיות או תרגילים. מטרת הדפים היא לעזור לתלמידים להיות בקיאים במיומנות מסוימת שלימדו אותם בגן או בכיתה. בדרך כלל הם ניתנים לתלמידים כשיעורי בית או כלימודי העשרה.<ref></ref>

דפי עבודה הם חשובים כיוון שמדובר בפעילות אינדיווידאולית שגם הורים זקוקים לה. כך ההורים מבינים מה הילד לומד בבית הספר. עם תוכנית הלימודים המתפתחת, להורים אין בהכרח את ההשכלה הנדרשת כדי להנחות את ילדיהם או לתת להם תמיכה נוספת בבית. שימוש בתבנית נגישה של דף עבודה יכולה לעזור בקידום הלמידה בבית.

בכלליות, מחקרים של חינוך בגיל הרך מצביעים על כך שדפי צביעה מומלצים בעיקר לצורכי הערכה של הילד. דפי עבודה אינם מיועדים להוראה כיוון שבגיל הרך הם לא מתאימים מבחינה התפתחותית לחינוך ילדים רכים.

דפי עבודה יכולים לשמש את המורים ככלי הערכת ידע קודם של התלמידים והם מאפשרים למורים לבחון את תוצאות הלמידה ותהליך הלמידה. בנוסף, ניתן להשתמש בהם כדי לאפשר לתלמידים לעקוב אחר התקדמות הלמידה שלהם.<ref></ref>

==קישורים חיצוניים==

==הערות שוליים==

קטגוריה:שיטות למידה
יחסי גואטמלה–גרמניה

יחסי גואטמלה–גרמניה הם היחסים הנוכחיים וההיסטוריים בין גואטמלה לגרמניה.

== סקירה כללית ==
היחסים המדיניים בין גואטמלה וגרמניה כוננו בשנת 1887. במהלך מלחמת העולם השנייה נותקו היחסים בין המדינות, לאזרחי גרמניה בגואטמלה נשלחו למחנות מעצר. במהלך המלחמה, בלחץ ארצות הברית, גורשו רבים מהם למחנות ריכוז בארצות הברית ונושלו מנכסיהם.

שתי המדינות מקיימות יחסים טובים ואינטנסיביים בתחומים הפוליטיים, התרבותיים והכלכליים, כמו גם בשיתופי פעולה לפיתוח. גרמניה והגרמנים נהנים ממוניטין טוב בגואטמלה, כאשר יותר מ-4,000 אזרחים גרמנים וגואטמלים רבים ממוצא גרמני במדינה עדיין ממלאים חלק חשוב.

== יחסים כלכליים ==
המסחר בין גואטמלה לגרמניה הסתכם ב-407 מיליון אירו בשנת 2019 (הייצוא הגרמני לגואטמלה כ-284 מיליון אירו; יבוא גרמניה מגואטמלה כ-112.6 מיליון אירו).

הסכם הגנת השקעות נכנס לתוקף באוקטובר 2006.

לשכת התעשייה והמסחר הגרמנית-גואטמלית מונה כ-150 חברים והיא ממלאת תפקיד מרכזי בקידום היחסים הכלכליים הדו-צדדיים. 

== שיתוף פעולה בפיתוח ==
שיתוף פעולה בפיתוח דו-צדדי מתמקד בממשל דמוקרטי, בחינוך, בהגנת הסביבה ובהתאמה לשינויי האקלים. בנוסף, גרמניה מעניקה תמיכה בתחומי המדיניות הפיסקלית ומניעת אלימות. לארגונים KfW ו-GIZ יש משרדים בגואטמלה. חברות אזרחיות גרמניות רבות מיישמים פרויקטים של פיתוח בגואטמלה, בעיקר באזורים המאוכלסים בעיקר על ידי ילידים. 

== שיתוף פעולה בחינוך ==
סטודנטים רבים מעוניינים ללמוד בגרמניה, בין השאר בזכות המספר הגדול יחסית של גואטמלים ממוצא גרמני. שירות החליפין האקדמי הגרמני (DAAD) מעניק מלגות לימודים לסטודנטים בגואטמלה.

== נציגויות דיפלומטיות ==
* גואטמלה מחזיקה בגרמניה שגרירות בברלין.
* גרמניה מחזיקה בגואטמלה שגרירות בגואטמלה סיטי.

== קישורים חיצוניים ==

* [https://www.auswaertiges-amt.de/en/aussenpolitik/ecuador/234192 יחסי גואטמלה–גרמניה], באתר משרד החוץ הגרמני

== הערות שוליים ==
יחסי גואטמלה – הממלכה המאוחדת

שגרירות גואטמלה בלונדון
יחסי גואטמלה–הממלכה המאוחדת הם היחסים הנוכחיים וההיסטוריים בין גואטמלה לבין הממלכה המאוחדת.

== היסטוריה ==
שתי המדינות כוננו יחסים דיפלומטיים בשנת 1834. כיום, שתי המדינות משתפות פעולה במגוון תחומים, ופועלות לקידום תיירות, סחר, השקעות, חילופי תרבויות ושיתוף פעולה בין המדינות.

== נציגויות דיפלומטיות ==
* גואטמלה מחזיקה בבריטניה שגרירות בלונדון.
* בריטניה מחזיקה בגואטמלה שגרירות בגואטמלה סיטי.

==קישורים חיצוניים==

== הערות שוליים ==
יחסי הרשות הפלסטינית – ערב הסעודית

יחסי הרשות הפלסטינית-ערב הסעודית הם היחסים הדיפלומטיים והבילטרליים בין הרשות הפלסטינית לערב הסעודית.

לרשות הפלסטינית יש שגרירות בריאד<ref></ref>. שתי המדינות חברות או משקיפות בליגה הערבית, בארגון לשיתוף פעולה אסלאמי ובאומות המאוחדות.

== היסטוריה ==
בעוד ערב הסעודית התיידדה עם הפלסטינים לאחר מלחמת העצמאות ב-1948, ערב הסעודית התרחקה מהסכסוך והחלה להתמקד בגישה ידידותית יותר, ולעיתים הצטלבה עם ישראל<ref>[http://theconversation.com/saudi-arabia-and-the-israel-palestine-conflict-between-a-rock-and-a-hard-place-98129 Saudi Arabia and the Israel-Palestine conflict: between a rock and a hard place]</ref>. עם זאת, בתקופת שלטונו של המלך פייסל (בשנים 1964–1975), שהיה שליט ליברלי בתולדות ערב הסעודית והיה בעל דעות פרו-פלסטיניות, סעודיה פיתחה קשר הדוק יותר עם הפלסטינים. לאחר מלחמת יום הכיפורים, סעודיה הוציאה את הנפט שלה מהשוק וכתוצאה מכך התרחב משבר האנרגיה העולמי של 1973<ref>[https://www.jewishvirtuallibrary.org/faisal-bin-abdul-aziz Faisal bin Abdul Aziz]</ref>. הכנסות הנפט אפשרו לפייסל להגדיל משמעותית את הסיוע והסובסידיות שהתקבלו לאחר מלחמת ששת הימים<ref name="TIMEOBIT">[http://www.time.com/time/magazine/article/0,9171,917226,00.html «King Faisal: Oil, Wealth and Power»], TIME Magazine, 7 April 1975.</ref> עבור מצרים, סוריה ואש"ף<ref></ref>. עם זאת, המלך נרצח שנתיים לאחר מכן, והיחסים שהיו פעם חמים תחת פייסל החמירו בפעם השנייה.

== חוות דעת של הדור החדש ==
בעוד הסעודים מזדהים עם הפלסטינים, הפלסטינים אינם מזדהים עם הסעודים

לפי הדיווחים, מוחמד בן סלמאן אאל סעוד, נסיך הכתר של ערב הסעודית, אמר בשנת 2018 כי "על הפלסטינים לקבל שלום או לשתוק ולהפסיק להתלונן", מה שעורר מחאה פלסטינית על הערתו<ref>[https://www.businessinsider.com/saudi-crown-prince-told-palestinians-to-shut-up-and-stop-complaining-2018-4 Saudi Crown Prince: Palestinians to accept peace or 'stop complaining' - Business Insider]</ref>. עם זאת, מלך סלמאן הסעודי שוב ניסה להראות את תמיכתו בפלסטינים בפגישה עם הנשיא הפלסטיני מחמוד עבאס<ref>[https://www.middleeasteye.net/news/saudi-king-reassures-arab-allies-over-support-palestinians-report Saudi king reassures Arab allies over support for Palestinians: Report | Middle East Eye]</ref>.

ב-13 באוגוסט 2023 מינתה ערב הסעודית את שגריר ערב הסעודית בירדן, נאיף בן בנדאר א-סודיירי, לשגריר שאינו תושב ברשות הפלסטינית ולקונסול כללי בירושלים.

== קישורים חיצוניים ==

== הערות שוליים ==
פיאט 515

פיאט 515 (באיטלקית: Fiat 515) היא מכונית משפחתית, בתצורת טורפדו, מתוצרת יצרנית הרכב האיטלקית פיאט אשר יוצרה בין השנים 1931–1935 באיטליה.

==ממאפייני "פיאט 515"==
* יוצרו 3,405 יחידות.
* 4 דלתות (דגם "סדאן"), דלתות אחוריות "דלתות התאבדות".
* מנוע 4 צילינדרים, בטור, 1,438 סמ"ק, נלקח מדגם פיאט 514.
* הנעה אחורית.
* מערכת היגוי: משמאל.
* בלמים: 4 בלמים הידראוליים (חידוש לתקופה).
* בלם החניה (בלם יד) היה על פיר ההנעה. פיר ההנעה הוא מכשיר המעביר את האנרגיה שמייצר המנוע לגלגלי ההנעה. מחבר את תיבת ההילוכים לדיפרנציאל. פיר ההנעה בדרך כלל מורכב מפיר עם מפרקים אוניברסליים. הוא משמש למכוניות עם מנוע קדמי והנעה אחורית.

==דגמים==
* 4 דלתות – סדאן (טורפדו).
* 4 דלתות – לנדולט (טורפדו).

==תצורות==
* "515".
* "515L" – בסיס גלגלים ארוך.

==ראו גם==
* פיאט 514
* פיאט 521
* פיאט 522
* פיאט 524
* פיאט 527

==קישורים חיצוניים==

==הערות שוליים==

קטגוריה:דגמי מכוניות שהושקו ב-1929
קטגוריה:מכוניות משפחתיות
קטגוריה:מכוניות לנדולט
515
קטגוריה:כלי רכב איטלקיים
ג'וליסה ריינוסו פנטלאון

ג'וליסה ריינוסו פנטלאון (באנגלית: Julissa Reynoso Pantaleón; נולדה ב-2 בינואר 1975) היא עורכת דין ודיפלומטית אמריקאית-דומינקנית המכהנת כשגרירת ארצות הברית בספרד ובאנדורה. קודם לכן כיהנה בין היתר כראש הסגל של הגברת הראשונה של ארצות הברית, ג'יל ביידן, וכשגרירת ארצות הברית באורוגוואי.

== ביוגרפיה ==
ריינוסו פנטלאון היא ילידת הרפובליקה הדומיניקנית והיא החליטה להגר לארצות הברית ב-1982.<ref></ref> היא התקבלה לאוניברסיטת הרווארד, שם הקימה יחד עם אנשים נוספים קבוצות סטודנטים ובהמשך גם הייתה פעילה במכון לפוליטיקה של בית הספר לממשל ע"ש קנדי .<ref></ref>

ב-2008 הייתה ריינוסו פעילה בקמפיין הבחירות של הילרי קלינטון בבחירות המקדימות לנשיאות ארצות הברית שנערכו ב-2008 אך בשלב מסוים היא הצטרפה לקמפיין של היריב המרכזי של קלינטון בבחירות המקדימות, ברק אובמה שלבסוף ניצח בבחירות עצמן את המועמד הרפובליקני ג'ון מקיין.

לפני שקיבלה תפקיד בממשלו של הנשיא הנבחר אובמה, הייתה רינוסו פנטלאון עורכת דין והיא התגוררה בשכונת וושינגטון הייטס שבמנהטן.

ב-2017 היא ועמיתתה ניקול סילבר הוכרו בדירוג Latinvex שכלל את רשימת "100 עורכות הדין הלטיניות המובילות".<ref></ref><ref></ref>

=== ממשל אובמה ===
ב-2009 הצטרפה ריינוסו לצוות של מזכירת המדינה הנכנסת, הילרי קלינטון, במהלך כהונתה הייתה ריינוסו פנטלאון סגנית העוזרת של קלינטון בלשכה ענייני חצי הכדור המערבי , מלבד זאת היא גם הייתה האחראית על פיתוח ויישום אסטרטגיה שעסקה בביצור שלטון החוק במרכז אמריקה והקרייבים,<ref></ref> בנוסף לכך היא הייתה חברה בפורום הכלכלי עולמי.

באוקטובר 2011 הכריז הנשיא אובמה על כוונתו למנות את ריינוסו פנטלאון לתפקיד שגרירת ארצות הברית באורוגוואי,<ref></ref> מינוי אושר על ידי הסנאט במרץ 2012. כשגרירה התמקדה בעיקר בפיתוח הסחר חקלאי בין המדינות וכן בשיתוף פעולה בנושאי מדע, חינוך וטכנולוגיה בין המדינות.

=== ממשל ביידן ===
בנובמבר 2020 הכריז הנשיא הנבחר של ארצות הברית, ג'ו ביידן כי החליט למנות אותה לראש הסגל של אשתו, הגברת הראשונה הנכנסת של ארצות הברית, ג'יל ביידן<ref name=":0"></ref>.

ב-27 ביולי 2021 ביידן הכריז כי הוא מתכוון למנותה לשגרירת ארצות הברית בספרד ובאנדורה, מינויה אושר על ידי הסנאט בדצמבר באותה שנה. היא החלה את כהונתה באופן רשמי לאחר שהגישה את כתב האמנתה לפליפה השישי, מלך ספרד, ב-2 בפברואר 2022.

==קישורים חיצוניים ==

==הערות שוליים==

קטגוריה:סגל מחלקת המדינה של ארצות הברית
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:אמריקאיות ממוצא דומיניקני
קטגוריה:אמריקאים ממוצא דומיניקני
קטגוריה:בוגרות בית הספר לממשל באוניברסיטת הרווארד
קטגוריה:בוגרי בית הספר לממשל באוניברסיטת הרווארד
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה

קטגוריה:שגרירות
קטגוריה:שגרירי ארצות הברית
קטגוריה:שגרירים באורוגוואי
קטגוריה:שגרירים בספרד
קטגוריה:שגרירים באנדורה
קטגוריה:אמריקאיות שנולדו ב-1975
קטגוריה:אמריקאים שנולדו ב-1975